"Rohelise linna pidu"on käesoleva aasta XXVIII Tallinna Vanalinna Päevade pealkiri. Peole kutsub Sind ka Eesti Tarbekunsti- ja Disainimuuseum - meie üritused toimuvad 4. ja 5. juunil kell 11.30.-15.00. Kas tead, kui palju aega kulub, et kilekott looduses kõduneks? See aeg on hirmuäratavalt pikk - ligikaudu 20 aastat. Linna ja meid ümbritseva keskkonna puhtana hoidmiseks  juhime tähelepanu korduvkasutatavatele riidest kottidele, et vähendada loodust risustavate ja aeglaselt lagunevate kilekottide kasutamist. Kutsume kõiki disainistuudiosse, mille teemaks on trükimustriline loodussõbralik kandekott. Iga osaleja saab valida, kas teeb trükipakuga mustri kangast kotile (30 krooni) või jõupaberist kotile (tasuta).